Iepirkuma ID Nr. DNP 2026/59K

Nolikuma 5. pielikums
Līguma projekts
LĪGUMS Nr. 
Par kokskaidu granulu piegādi Dobeles novada pašvaldības un tās iestāžu vajadzībām

1. vai 2. daļa (izvēlēties attiecīgo daļu) 
Dobelē 








Līguma datums ir pēdējā pievienotā elektroniskā paraksta un laika zīmoga datums
Dobeles novada pašvaldība, reģistrācijas numurs 90009115092, turpmāk – Pasūtītājs, tās izpilddirektora________ personā, kurš rīkojas saskaņā ar Dobeles novada pašvaldības nolikumu un/vai
Dobeles novada Izglītības pārvalde, reģistrācijas numurs 90009147276, turpmāk – Pasūtītājs, tās vadītājas_______ personā, kura rīkojas saskaņā ar Dobeles novada Izglītības pārvaldes nolikumu, no vienas puses,
SIA “____” reģistrācijas Nr. _____, turpmāk – Piegādātājs, kuru pamatojoties uz komercsabiedrības statūtiem pārstāv ____ no otras puses, 

abas/visas līgumslēdzējas puses kopā un katra atsevišķi sauktas arī kā Puses un Puse, saskaņā ar Iepirkumu komisijas 2026. gada __. _______ lēmumu (protokols Nr. __) atklātā konkursā “Kokskaidu granulu piegāde Dobeles novada pašvaldības un tās iestāžu vajadzībām”, identifikācijas Nr. DNP 2026/59K rezultātiem, 
sasvstarpēji vienojoties noslēdz šādu līgumu, turpmāk – Līgums:
1. Līguma priekšmets

1.1. Pasūtītājs uzdod un Piegādātājs ar saviem resursiem, rīkiem un līdzekļiem apņemas atbilstoši normatīvo aktu un Līguma noteikumu prasībām pārdot un piegādāt kvalitatīvas, sausas, ķīmiski tīras no piemaisījumiem, mehāniski cietas, labi noturīgas pret sadrupšanu bez svešķermeņiem un skaidu smalkumiem kokskaidu granulas:

1.1.1. fasētas polietilēna vai stikla šķiedras maisos 15 līdz 20 kilogramu vienā iepakojumā, sakrautiem uz eiro paletēm (iepirkuma 1.daļa) vai
1.1.2. nefasētā veidā ar pneimotransportu veicot granulu iepildi attiecīgā objekta granulu tvertnē (iepirkuma 2.daļa), 
turpmāk – Preces, saskaņā ar Līgumam pievienoto tehnisko specifikāciju/tehnisko piedāvājumu (Līguma __. pielikums), un finanšu piedāvājumu (Līguma __. pielikums).
1.2. Plānotais kokskaidu granulu iepirkums atbilstoši Tehniskajai specifikācijai/tehniskajam piedāvājumam (Līguma __. pielikums) paredz kokskaidu granulu piegādi maisos (iepirkuma 1.daļa):
1.2.1. Augstkalnes pagasta pārvaldei, piegādes adrese: “Virsaiši”, Augstakalnes pagasts, Dobeles novads, LV-3709;
1.2.2. Tērvetes pagasta pārvaldei, piegādes adrese: “Zelmeņi” Tērvetes pagasts, Dobeles novads, LV-3730;
1.2.3. Bēnes pagasta pārvaldei, piegādes adrese: Rūpniecības iela 2J, Bēnes, Bēnes pagasts, Dobeles novads, LV-3711;
1.2.4. Vītiņu katlu mājai, piegādes adrese: “Dārza garāžas” Vecauces pagasts, Dobeles novads, LV-3708;
1.2.5. Tērvetes pagasta pārvaldei, piegādes adrese: Sanatorijas - 4, Tērvete, Tērvetes pagasts, Dobeles novads, LV-3730;
1.2.6. Noliktava, piegādes adrese: Bērzes pagasts, "Krīgeri" Dobeles novads, Latvija, LV-3701.
1.3. Saskaņā ar Tehniskajā specifikācija/tehniskajā piedāvājumu (Līguma __. pielikums), paredzamais maisos fasētu kokskaidu granulu piegāžu kopējais apjoms ir 134 (viens simts trīsdesmit četras) tonnas (iepirkuma 1.daļa), tai skaitā:

1.3.1. Augstkalnes pagasta pārvaldes vajadzībām – 25 (divdesmit piecas) tonnas;

1.3.2. Tērvetes pagasta pārvaldes vajadzībām – 34 (trīsdesmit četras) tonnas;

1.3.3. Bēnes pagasta pārvaldes vajadzībām – 25 (divdesmit piecas) tonnas;
1.3.4. Vītiņu katlu mājas vajadzībām – 22 (divdesmit divas) tonnas;
1.3.5. Tērvetes pagasta pārvaldes vajadzībām – 18 (astoņpadsmit) tonnas;

1.3.6. Noliktavas vajadzībām – 10 (desmit) tonnas.

1.4. Plānotais kokskaidu granulu iepirkums atbilstoši Tehniskajai specifikācijai/tehniskajam piedāvājumam (Līguma __. pielikums) paredz kokskaidu granulu pneimatisko piegādi (iepirkuma 2.daļa):
1.4.1. Daudzdzīvokļu mājai “Labrenči”, piegādes adrese: “Labrenči”, Tērvetes pagasts, Dobeles novads, LV-3730;
1.4.2. Augstkalnes pamatskolai, piegādes adrese: “Ezerpils”, Augstkalne, Augstkalnes pagasts, Dobeles novads, LV-3709 (Dobeles novada Izglītības pārvaldes objekts).
1.5. Saskaņā ar Tehniskajā specifikācija/tehniskajā piedāvājumu (Līguma __. pielikums), paredzamais pneimatisko kokskaidu granulu piegāžu kopējais apjoms ir 150 (viens simts piecdesmit) tonnas (iepirkuma 2.daļa), tai skaitā:

1.5.1. Daudzdzīvokļu mājai “Labrenči” - 70 (septiņdesmit) tonnas;

1.5.2. Augstkalnes pamatskolai -  80 (astoņdesmit) tonnas.
1.6. Piegādes laiks un izkraušanas vieta tiek saskaņota un precizēta ar Pasūtītāja Līgumā norādīto kontaktpersonu, vismaz 3 (trīs) darbdienas pirms plānotās Preces piegādes dienas.
1.7. Preces var tikt piegādātas pa daļām vai viss apjoms ar vienreizēju piegādi 1 (vienas) nedēļas laikā pēc pasūtījuma saņemšanas.

1.8. Pakalpojuma  izpildes noteikumu apraksts un prasības noteiktas Tehniskajā specifikācijā/tehniskajā piedāvājumā (Līguma __. pielikums).
2. Līgumcena, norēķinu kārtība un piegādes noteikumi
2.1. Līgumcena par 1 (vienu) tonnu maisos fasētu kokskaidu granulu (iepirkuma 1.daļa) vai kokskaidu granulu pneimatiskā piegāde (iepirkuma 2.daļa) saskaņā ar Piegādātāja Finanšu piedāvājumu ir ____ EUR (__________ euro 00, centi), bez pievienotās vērtības nodokļa (turpmāk – PVN), PVN 21 % (divdesmit viens procents) ir ____ EUR (____ euro, 00 centi), kas kopā ir ____ EUR (______ euro, ___ centi).

2.2. Līgumcena par visu maisos fasētu kokskaidu granulu apjomu (iepirkuma 1.daļa) vai kokskaidu granulu pneimatiskā piegāde (iepirkuma 2.daļa) ir _____ EUR (__________ euro 00, centi), bez PVN, PVN 21 % (divdesmit viens procents) ir ____ EUR (______ euro ,00 centi), kopā ir ____ EUR (______ euro, 00 centi),turpmāk- Līguma summa. 
2.3. Piegādātājs nodrošina, ka cena par 1 (vienu) kokskaidu granulu tonnu visā Līgumā darbības laikā ir nemainīga un tā nevar tikt paaugstināta Līguma izpildei pieskaitāmo izdevumu sadārdzinājuma dēļ. Risku par cenu izmaiņām, svārstībām vai izmaksu pieaugumu uzņemas Piegādātājs.
2.4. Finanšu piedāvājumā norādītajā Līgumcenā ietilpst pilnīgi visas ar Preces piegādes izpildi saistītās sagatavošanas, darbaspēka, visa veida transporta un sakaru izmaksas, nodokļi un nodevas, izņemot PVN. 
2.5. Pasūtītājs par kvalitatīvi un savlaicīgi piegādātu, Līgumā noteiktā kārtībā pieņemtu Preci norēķinās 15 (piecpadsmit) darbdienu laikā, pēc katras kravas saņemšanas un Preču pavadzīmes – rēķina abpusējas parakstīšanas dienas, veicot atbilstošu pārskaitījumu uz Līgumā norādīto Piegādātāja kredītiestādes kontu.

2.6. Piegādātājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs rēķinu nosūta elektroniski uz e-adresi:  REKINI@90009115092 par Dobeles novada pašvaldībai piegādātajām granulām vai REKINI@90009147276 par Dobeles novada Izglītības pārvaldei piegādātajām granulām pēc tam, kad Puses ir parakstījušas Preču pavadzīmi – rēķinu. 
2.7. Līguma 1.3. punkta (iepirkuma 1.daļa) 1.4. punkta (iepirkuma 2.daļa) apakšpunktos norādīto Preču faktiskais saņēmējs un maksātājs ir Dobeles novada pašvaldība/Dobele novada Izglītības pārvalde (izvēlas vajadzīgo) . Par šajā apakšpunktos piegādāto Preču apjomu Piegādātājs izraksta rēķinu Dobeles novada pašvaldībai/Dobeles novada Izglītības pārvaldei (izvēlas vajadzīgo).
2.8. Par samaksas veikšanas dienu tiek uzskatīta diena, kad Pasūtītājs veic maksājumu uz Piegādātāja norēķinu kontu.
3. Preces nodošanas un pieņemšanas kārtība

3.1. Preces nodošana un pieņemšana tiek noformēta ar Preču pavadzīmi – rēķinu. Par katru kravu tiek noformēta preču transportēšanas pavadzīme divos eksemplāros (attiecīgajā iepirkuma daļā), kurā tiek veikta atzīme par izsniegto/pieņemto Preču daudzumu, to paraksta Preces pārvadātājs – automobiļa vadītājs un Līguma Tehniskajā specifikācijā/tehniskajā piedāvājumā (Līguma __.pielikums) norādītā kontaktpersona atbilstošajam Preces piegādes objektam (turpmāk – Pārstāvis). 

3.2. Lai pārbaudītu Preces kvalitāti pieņemšanas laikā, Pasūtītāja pilnvarotai personai ir tiesības ņemt granulu paraugus no katras kravas un nosūtīt tos uz sertificētu laboratoriju analīžu slēdziena saņemšanai. Gadījumā, ja preces kvalitāte ir neatbilstoša piedāvājumā norādītajiem parametriem, analīžu izmaksas sedz Piegādātājs pēc Pasūtītāja sagatavotā rēķina, visas (ieskaitot iepriekš atvestās Preces) jānomaina ar citām, atbilstoši Tehniskajā specifikācijā noteiktajām prasībām. Pasūtītājs neuzņemas atbildību par neatbilstoši uzglabātu Preci.
3.3. Ja Prece piegādāta nekvalitatīva, tā 5 (piecu) darbdienu laikā no dienas, kad Pasūtītājs un Piegādātājs ir vienojušies, ka Prece ir nekvalitatīva,  apmaināma pret kvalitatīvu preci, un ar to saistītos izdevumus pilnībā sedz Piegādātājs. 
3.4. Jautājumi par Preces atbilstību Līguma noteikumiem tiek risināti savstarpēju sarunu ceļā, vienojoties. Ja vienošanos nav iespējams panākt 14 (četrpadsmit) dienu laikā, skaitot no dienas, kad pretenzija izsniegta Piegādātājam, Pasūtītājs ir tiesīgs pieaicināt ekspertu. Ja eksperta slēdzienā pretenzija atzīta par pamatotu, tad Piegādātājam ir pienākums ne tikai novērst Preces neatbilstību, bet arī Pasūtītāja noteiktajā termiņā un apmērā segt ar eksperta pieaicināšanu saistītās izmaksas.

4. Piegādātāja personāls un apakšuzņēmēji
4.1. Piegādātājs nav tiesīgs bez saskaņošanas ar Pasūtītāju veikt Piegādātāja piedāvājumā Līgumā noteiktajam iepirkumam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

4.2. Piegādātājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.

4.3. Piegādātāja Līgumā noteiktajā iepirkumā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā iepirkuma dokumentos personālam izvirzītajām prasībām.

4.4. Pasūtītājs nepiekrīt Piegādātāja piedāvājumā Līgumā noteiktajam iepirkumam norādītā apakšuzņēmēja nomaiņai, ja pastāv kāds no šādiem nosacījumiem:

4.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

4.4.2. tiek nomainīts apakšuzņēmējs, uz kura iespējām iepirkuma procedūrā Piegādātājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā (izņemot 8. un 9. punktu) minētajiem pretendentu izslēgšanas gadījumiem;

4.4.3. piedāvātais apakšuzņēmējs, kura veicamo Pakalpojumu vērtība ir vismaz 10 000,00 EUR, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;

4.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 

4.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

4.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
4.7. Pasūtītājs pieņem lēmumu atļaut vai atteikt Piegādātāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

4.8. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus, Līguma noteikumus. 
4.9. Piegādātāja pienākums ir nodrošināt Pasūtītāja prasību izpildi par apakšuzņēmēja nomaiņu.

4.10. Ja Piegādātājs neievēro Līguma šajā sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Piegādātājs ir novērsis konstatētos pārkāpumus un Līgumā noteiktais Pakalpojuma izpildes termiņš netiek pagarināts.

4.11. Par Līguma izpildē piesaistīto apakšuzņēmēju veiktajiem Pakalpojumiem, to kvalitāti un atbilstību Līguma nosacījumiem attiecībā pret Pasūtītāju ir atbildīgs Piegādātājs. Piegādātājs ir atbildīgs par savlaicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Pakalpojumiem.
5. Pušu pienākumi un tiesības

5.1. Pasūtītājs apņemas:

5.1.1. ievērot Līguma noteikumus;

5.1.2. Līgumā noteiktā kārtībā un apjomā veikt samaksu par kvalitatīvu un savlaicīgi Preces piegādi;

5.1.3. Līgumā noteiktā kārtībā un termiņos parakstīt Piegādātāja sagatavotos un iesniegtos Preču pavadzīmes - rēķinus, ja Prece atbilst Līguma nosacījumiem;

5.1.4. informēt Piegādātāju par Līguma izpildes kavējumu vai konstatētajām neatbilstībām;

5.1.5. nodrošināt pienācīgus apstākļus Preces piegādei, sniegt visu nepieciešamo atbalstu un informāciju, kā arī nodrošināt sadarbību Preces piegādē;

5.1.6. savlaicīgi pieņemt piegādāto Preci un parakstīt ar tā nodošanu saistīto dokumentāciju, ja Prece atbilst Līguma nosacījumiem;
5.1.7. savlaicīgi ziņot par apstākļiem, kas var traucēt Izpildītājam veikt Pakalpojumu.
5.2. Piegādātājs apņemas:

5.2.1. ievērot Līguma un tā Tehniskajā specifikācijā/tehniskajā piedāvājumā (Līguma __. pielikums) noteiktos nosacījumus;
5.2.2. veikt Preces piegādes izpildi Līgumā paredzētajos termiņos, apjomā un kvalitātē;

5.2.3. Līgumā noteiktajā kārtībā un termiņos sagatavot un iesniegt Pasūtītājam Preces pavadzīmi - rēķinu par Preces piegādi, ievērojot normatīvajos aktos noteiktās prasības;

5.2.4. Preces piegādi veikt tehniskajā specifikācijā norādītajās adresēs;

5.2.5. nekvalitatīvas vai Līguma nosacījumiem neatbilstošas Preces piegādes gadījumā veikt Preces apmaiņu 5 (piecu) darbdienu laikā no pretenzijas par neatbilstošas Preces piegādes sastādīšanas dienas;

5.2.6. nodrošināt Preces piegādē iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju;

5.2.7. nodrošināt, ka Prece – piedāvātās kokskaidu granulas ir sertificētas un atbilstošas kvalitātes prasībām, ka Piegādātājam ir spēkā esošs ENplus sertifikāts. 
5.3. Pasūtītāja tiesības: 
5.3.1. saņemt kvalitatīvu Preci Līgumā noteiktajā kārtībā un apjomā;

5.3.2. nepieņemt Piegādātāja sniegto Preci un neparakstīt Preču pavadzīmi – rēķinu, ja Prece neatbilst Līguma nosacījumiem, izsakot Piegādātājam rakstveida pretenziju vai fiksējot neatbilstību nodošanas – pieņemšanas aktā; 

5.3.3. Līgumā paredzētajos gadījumos un kārtībā vienpusēji atkāpties no Līguma.
5.4. Piegādātāja tiesības:

5.4.1. Līgumā noteiktā kārtībā un apjomā saņemt samaksu par Līguma nosacījumiem atbilstošas Preces piegādi;

5.4.2. saņemt Preces piegādes veikšanai nepieciešamo informāciju;

5.4.3. vienpusēji atkāpties no Līguma tajā paredzētajos gadījumos un kārtībā.
6. Pušu atbildība un strīdus risināšanas kārtība
6.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.

6.2. Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.

6.3. Ja Piegādātājs nepienācīgi pilda Līgumā paredzētās saistības vai kavē Preces piegādes termiņu un/vai trūkumu novēršanas termiņu, tas maksā Pasūtītājam līgumsodu 0,1% (nulle komats viena procenta) apmērā par katru nokavēto dienu, bet ne vairāk kā 10% (desmit procentus) no Līgumcenas. 

6.4. Ja Pasūtītājs neievēro Līgumā noteikto Preces apmaksas termiņu, tas maksā Piegādātājam līgumsodu 0,1 % nulle komats viens procents) apmērā no nokavētā maksājuma summas par katru kavējuma dienu, bet ne vairāk kā 10% (desmit procentus) no Līgumcenas.
6.5. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Piegādātājam aprēķināto līgumsodu ieturēt no tam izmaksājamās Līgumcenas.

6.6. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.

6.7. Pasūtītājs nav atbildīgs par zaudējumiem, kas var rasties (radušies) trešajai personai jebkādas Piegādātāja rīcības dēļ, t.sk. arī, ja Piegādātājs neievēro Līguma noteikumus.

6.8. Piegādātājs ir materiāli atbildīgs par Līgumā noteikto saistību neievērošanas sekām Pakalpojuma izpildes vietā.

6.9. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kas informācijas izpaušanu pieprasa piemērojamie normatīvie akti.

6.10. Pasūtītājs ir tiesīgs Piegādātājam aprēķināto līgumsodu ieturēt no tam izmaksājamās līgumcenas.

6.11. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.

7. Konfidencialitāte

7.1. Pusēm nav tiesību izpaust no Līgumiskajām attiecībām izrietošu informāciju trešajām personām bez otras puses rakstveida piekrišanas saņemšanas. Katrai no pusēm ar vislielāko rūpību un uzmanību ir jārūpējas par informācijas drošību un aizsardzību, ja normatīvajos aktos nav noteikt savādāk.
7.2. Pušu pienākums ir nodrošināt, ka tās amatpersonas, darbinieki, konsultanti un citas personas, kuras izmantos pušu informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas pusēm Līgumā.

7.3. Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
7.3.1. informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm;
7.3.2. informācija tiek izpausta tiesību aktos noteiktajos gadījumos, apjomā un kārtībā.

7.4. Puses ir atbildīgas par to rīcībā nonākušo fizisko personu datu aizsardzību. Kā arī par to, lai pušu rīcībā nenonāktu vai tiktu dzēsti tādi personu dati, kas nav saistīti vai nepieciešami Līguma saistību izpildei. 
8. Nepārvaramas varas apstākļi

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams paredzēt, ietekmēt un novērst.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei, (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un līguma termiņi ir pagarināmi par laika periodu, kas vienāds ar nepārvaramas varas apstākļu darbības periodu un laiku.

8.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 90 (deviņdesmit) kalendāra dienas pēc kārtas, tad jebkurai no Pusēm ir tiesības izbeigt šo līgumu, brīdinot par to otru Pusi rakstveidā 2 (divas) nedēļas iepriekš.
9. Līguma darbības laiks un izbeigšanas kārtība
9.1. Līgums stājas spēkā ar tā abpusējas parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas visas savstarpējās saistības, kas izriet no Līguma noteikumiem.

9.2. Līguma izpildes termiņš ir 12 (divpadsmit) mēneši no Līguma parakstīšanas dienas.
9.3. Līgumu var izbeigt pirms termiņa tikai Līgumā noteiktajos gadījumos un kārtībā. 

9.4. Piegādātājam ir tiesības izbeigt Līgumu pirms termiņa par to paziņojot Pasūtītājam 10 (desmit) darbdienas pirms Līguma izbeigšanas nosūtot rakstisku paziņojumu gadījumā, ja:

9.4.1. Pasūtītājs kavē maksājumus vairāk kā 10 (desmit) darbdienām;
9.4.2. Pasūtītājs nepilda citas Līgumā noteiktās saistības.

9.5. Pasūtītājam ir tiesības izbeigt Līgumu pirms termiņa par to paziņojot Piegādātājam 10 (desmit) darbdienas pirms Līguma izbeigšanas, nosūtot Piegādātājam rakstisku paziņojumu gadījumos, ja:

9.5.1. Piegādātājs kļūst maksātnespējīgs, bankrotē, tā darbība ir apturēta vai pārtraukta; 
9.5.2. Piegādātājs pēc pasūtījuma saņemšanas kavē Preces piegādes uzsākšanu vairāk, kā 5 (piecas) dienas;
9.5.3. Piegādātājs savas vainas dēļ pieļauj Līgumā noteikto saistību izpildes kavējumu un kavējums pārsniedz 20 (divdesmit) dienas;
9.5.4. Piegādātājs nodevis līgumsaistības citai personai vai nomainījis apakšuzņēmējus bez saskaņošanas ar Pasūtītāju un neievērojot Līguma noteikto attiecībā uz apakšuzņēmēju piesaistīšanu;
9.5.5. Līgumu nav iespējams izpildīt tādēļ, ka Līguma izpildes laikā
Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.

9.6. Līguma pirmstermiņa izbeigšanas gadījumā Piegādātājam tiek samaksāts tikai un vienīgi par kvalitatīvi un atbilstoši Līguma noteikumiem piegādātu Preci.

9.7. Izbeidzot Līgumu 9.5. punktā noteiktajos gadījumos, Puses sagatavo atsevišķu aktu par faktiski kvalitatīvi veikto Preces piegādi. Sagatavojot aktu, Puses ņem vērā piegādātās Preces kvalitāti. Puses savstarpējo norēķinu šajā punktā minētajā gadījumā veic 15 (piecpadsmit) dienu laikā pēc minētā akta parakstīšanas.

9.8. Piegādātājs ir tiesīgs vienpusēji izbeigt Līgumu, rakstiski par to paziņojot Pasūtītājam, vismaz 10 (desmit) dienas iepriekš, ja maksājuma kavējums pārsniedz 10 (desmit) darba dienas.

9.9. Līguma izbeigšana saistību neizpildes dēļ neierobežo Pasūtītāja tiesības uz zaudējumu atlīdzību vai līgumsodu. 

10. Līguma grozīšana
10.1. Puses, savstarpēji vienojoties, ir tiesīgas izdarīt grozījumus Līgumā, ja tie nemaina Līguma vispārējo raksturu (veidu un iepirkuma dokumentos noteikto mērķi) un atbilst vienam no šādiem nosacījumiem:

10.1.1. grozījumi ir nebūtiski;
10.1.2. grozījumi ir būtiski, un tie tiek izdarīti 10.2. punktā minētajos gadījumos.

10.2. Būtiski Līguma grozījumi ir pieļaujami jebkurā no šādiem gadījumiem:

10.2.1. gadījumos, kad Pasūtītajam ir nepieciešami papildus Preču apjomi, kas nebija iekļauti sākotnējā Iepirkuma procedūrā, un Piegādātāja maiņa radītu būtisku izmaksu pieaugumu, vai Piegādātāja maiņa radītu ievērojamas grūtības;

10.2.2. ja ir radusies tādu no Pušu gribas neatkarīgu apstākļu dēļ neparedzētu Preču nepieciešamība, kurus Puses, slēdzot Līgumu, nevarēja paredzēt;

10.2.3. ja pēc Pasūtītāja iniciatīvas ir radušies neparedzēti Preču apjomi, Pasūtītājam precizējot vai papildinot Līguma priekšmetu;

10.2.4. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt;

10.2.5. ja Piegādātāju aizstāj ar citu uzņēmēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis uzņēmējs atbilst paziņojumā par Līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā paredzētie izslēgšanas noteikumi.

10.3. Piegādātājs ir tiesīgs prasīt Līguma izpildes termiņa pagarinājumu vienīgi šādos gadījumos:
10.3.1. ja par Piegādātāja saistību izpildes nokavējuma iemeslu ir bijusi valsts vai pašvaldības iestāžu darbība vai bezdarbība, kas kavē Līguma izpildi, un ko Piegādātājs, pielietojot saprātīgus līdzekļus un resursus, nav varējis novērst, kā arī, ja šāda valsts vai pašvaldības iestāžu darbība vai bezdarbība, kas kavē Līguma izpildi, nav radusies Piegādātāja darbības vai bezdarbības rezultātā;
10.3.2. ja Pasūtītājam rodas nepieciešamība izskatīt Piegādātāja iesniegtos dokumentus laikā, kas pārsniedz Līgumā noteiktos dokumentu izskatīšanas termiņus;
10.3.3. ir radušies citi iepriekš neparedzami no Pusēm neatkarīgi apstākļi.

10.4. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās līgumcenas attiecībā uz  katru gadījumu, kas minēts PIL 61. panta trešās daļas 2. un 3. punktā.
11. Izcelsmes ierobežojumi
11.1. Piegādātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces, materiāli vai pakalpojumi.

11.2. Piegādātājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

11.3. Pēc Pasūtītāja pieprasījuma Piegādātājs iesniedz informāciju un pamatojumu par izmantoto preču, materiālu vai pakalpojumu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces, materiāli vai pakalpojumi.

11.4. Ja tiek konstatēts, ka Līguma izpildē ir izmantotas šajā nodaļā aizliegtās izcelsmes preces, materiāli vai pakalpojumi, Pasūtītājam ir tiesības:

11.4.1. pieprasīt attiecīgo preču, materiālu vai pakalpojumu nomaiņu;
11.4.2. piemērot līgumsodu 10 % (desmit procenti) apmērā no attiecīgo preču, materiālu vai pakalpojumu vērtības;
11.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.

11.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

12. Nobeiguma noteikumi

12.1. Ar Līguma noslēgšanas brīdi jebkādas agrākās Pušu vienošanās, rakstiskas vai mutiskas, kas attiecas uz Līguma priekšmetu, zaudē spēku un netiek ievērotas. 

12.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.

12.3. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. 

12.4. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām 7. (septītajā) dienā pēc nosūtīšanas dienas, ja tās izsūtītas ar ierakstītu pasta sūtījumu vai parakstīšanas dienā, ja tās nodotas personīgi rokās pret parakstu. Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.
12.5. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas būtiskas informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
12.6. Piegādātāja pilnvarotais pārstāvis Līguma darbības laikā _____________, tālruņa numurs +371 ______, e-pasta adrese:_______.
12.7. Pasūtītāja pārstāvji, kuri tiesīgs pieteikt Preces piegādi Piegādātājam un pilnvaroti parakstīt nodošanas – pieņemšanas aktus, kā arī pretenzijas, veikt Preces novērtējuma atbilstību Līguma prasībām, par Preces piegādi ir noteikti katrā Preces piegādes objektā noteikti Tehniskajā specifikācijā/tehniskajā piedāvājumā (Līguma __. pielikums)
12.8. Līguma izpildes organizatoriskos jautājumus, kas nav atrunāti Līgumā, savstarpēji vienojoties risina pušu Līgumā minētie pušu pilnvarotie pārstāvji.

12.9. Puses Līguma darbības laikā Līgumā noteikto saistību izpildei apstrādā noteiktus no Pusēm saņemtus personas datus saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula) un ar ko atcelta Direktīva 95/46/EK.
12.10. Līguma pielikumi:

__. pielikums - Pieteikums dalībai iepirkumā __ lapas;

__. pielikums - Finanšu piedāvājums ___ lapas;

__. pielikums - Tehniskā specifikācija / tehniskais piedāvājums ___ lapas;
12.11. Līgums ar __ (__) pielikumiem sagatavots kopā uz __ (___) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.
13. Pušu rekvizīti un paraksti

PASŪTĪTĀJS:





PIEGĀDĀTĀJS:


Dobeles novada pašvaldība

reģistrācijas numurs 90009115092

juridiskā adrese: Brīvības iela 17

Dobele, Dobeles novads, LV-3701

e-pasta adrese: apic@dobele.lv

Dobeles novada Izglītības pārvalde
reģistrācijas numurs 90009115092

juridiskā adrese: Brīvības iela 17

Dobele, Dobeles novads, LV-3701

         
Šis dokuments ir parakstīts ar drošu elektronisko parakstu un satur laika zīmogu

